CELEX: C2005/205/05
Language: et
Date: 2005-08-20 00:00:00
Title: Euroopa Kohtu (esimene koda) 30. juuni 2005. aasta otsus kohtuasjas C-537/03 (Korkein oikeus'e eelotsusetaotlus): Katja Candolin jt versus Vahinkovakuutusosakeyhtiö Pohjola jt (Kohustuslik liikluskindlustus — Direktiivid 84/5/EMÜ ja 90/232/EMÜ — Tsiviilvastutussüsteem — Kaassõitja vastutus kahju tekkimisel — Hüvitise saamise õigusest ilma jätmine või selle piiramine)

20.8.2005   
            
            
               ET
            
            
               Euroopa Liidu Teataja
            
            
               C 205/3
            
         
      EUROOPA KOHTU
   
   (esimene koda)
   30. juuni 2005. aasta otsus
   kohtuasjas C-537/03 (Korkein oikeus'e eelotsusetaotlus): Katja Candolin jt versus Vahinkovakuutusosakeyhtiö Pohjola jt (1)
   
   (Kohustuslik liikluskindlustus - Direktiivid 84/5/EMÜ ja 90/232/EMÜ - Tsiviilvastutussüsteem - Kaassõitja vastutus kahju tekkimisel - Hüvitise saamise õigusest ilma jätmine või selle piiramine)
   (2005/C 205/05)
   Kohtumenetluse keel: soome
   Kohtuasjas C-537/03, mille esemeks on EÜ artikli 234 alusel Korkein oikeus'e (Soome) 19. detsembri 2003. aasta otsusega esitatud eelotsusetaotlus, mis saabus Euroopa Kohtusse 22. detsembril 2003, menetluses Katja Candolin, Jari-Antero Viljaniemi, Veli-Matti Paananen v. Vahinkovakuutusosakeyhtiö Pohjola, Jarno Ruokoranta, tegi Euroopa Kohus (esimene koda), koosseisus: koja esimees P. Jann, kohtunikud K. Lenaerts, J. N. Cunha Rodrigues (ettekandja), E. Juhász ja M. Ilešič; kohtujurist L. A. Geelhoed, kohtusekretär kohtusekretäri abi H. von Holstein, 30. juunil 2005 otsuse, mille resolutiivosa on järgmine:
   Põhikohtuasja asjaoludel on nõukogu 30. detsembri 1983. aasta teise direktiivi 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta artikli 2 lõikega 1 ja nõukogu 14. mai 1990. aasta kolmanda direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta artikliga 1 vastuolus siseriiklikud õigusnormid, mis lubavad, lähtudes kaassõitja vastutusest talle enesele kahju tekkimisel, jätta ta kohustusliku liikluskindlustuse hüvitisest ilma või piirata seda hüvitist ebaproportsionaalselt. Asjaolu, et asjaomane kaassõitja on selle sõiduki omanik, mille juht õnnetuse põhjustas, ei oma tähtsust.
   
      (1)  ELT C 59, 6.3.2004.